О колко чудно и невъобразимо е това! Ниe не умряхме истински, нито бяхме истински погребани, нито бяхме истински разпнати и отново възкресени, но подражанието ни бе само образ, докато спасението ни е истинско. Христос бе действително разпнат и действително погребан и наистина възкръсна; и заради всичко това ние, които чрез подражание участваме в Неговите страдания, бяхме удостоени с възможността да получим истинско спасение. О ненадмината любов! Христос прие гвоздеи за Своите пречисти ръце и нозе и понесе болка; докато мене без страдания и тежък труд, чрез съпричастието към Неговите мъки, Той удостои със спасение.